laion/Wikipedia-Exotic huggingface dataset:
Dean Kukan

Dean Kukan (sündinud 8. juulil 1993 Volketswilis) on Šveitsi jäähokimängija, kes mängib kaitsjana Šveitsi kõrgliigaklubis ZSC Lions. Ta alustas ZSC Lionsis ka klubikarjääri, debüteerides Šveitsi kõrgliigas hooajal 2010/11. 2011. aastal liitus ta Rootsi kõrgliigaklubiga Luleå HF. Luleå põhikoosseisus mängis ta aastatel 2013–2015. 2015. aastal võitis ta Luleåga Jäähoki Meistrite Liiga. 2015. aasta juunis sõlmis ta lepingu NHL-i klubiga Columbus Blue Jackets. Aastatel 2015–2018 sai Kukan enam mänguaega American Hockey League'is (AHL) Blue Jacketsi tütarklubis Cleveland/Lake Erie Monsters. 2016. aastal võitis ta Monstersiga Calder Cup'i. 2018. aastal osales ta AHL-i tähtede mängul. NHL-is debüteeris ta 26. märtsil 2016 mängus Nashville Predatorsi vastu. Blue Jacketsi meeskonnas hakkas ta enam mänguaega saama hooajal 2018/19. 2022. aasta juunis naasis Kukan ZSC Lionsi, kellega sõlmis viieaastase lepingu. 2018. aasta maailmameistrivõistlustel võitis Kukan Šveitsi jäähokikoondise koosseisus hõbemedali. "Blue Jackets sign defensemen Blake Siebenaler and Dean Kukan to entry-level contracts". nhl.com. 1.6.2015. Vaadatud 14.5.2022 "Simon Hrubec and Dean Kukan join ZSC Lions" (saksa). ZSC Lions. 1. juuni 2022. Vaadatud 1. juunil 2022. Dean Kukan NHL.com lehel Dean Kukan hockeydb.com lehel
Kivimägi

Kivimägi on eesti perekonnanimi. 2022. aasta 1. jaanuari seisuga oli Eestis perekonnanimi Kivimägi 209 inimesel: 108 mehel ja 101 naisel. Perekonnanimede levikult on Kivimägi meeste puhul 725. kohal ja naiste puhul 910. kohal. Kivimägi oli levinumaks nimeks vanuserühmas 20–24 aastat, kus seda oli 10 000 elaniku kohta 2,14. Perekonnanimi Kivimägi oli kõige sagedasem Järva maakonnas, kus seda nime kandis maakonna 10 000 elaniku kohta keskmiselt 5,74 inimest. 19. sajandi algul pandi pärisorjusest vabastamise käigus talupoegadele perekonnanimi Kiwwimäggi Muhu kihelkonna Rinsi ja Tamse ning Harju-Jaani kihelkonna Kambi mõisavaldades, Kiwwimaeggi Kaarma kihelkonna Laadjala mõisavallas, Kiwimäggi Jõhvi kihelkonna Pagari mõisavallas. 1930. aastate nimede muutmise kampaania käigus Eestis keegi perekonnanimest Kivimägi ei loobunud. Uueks nimeks võeti Kivimägi kokku 55 korral kui loobuti nimedest Steinberg kahekümne ühel juhul, Teinberg kaheksal, Adamson kahel juhul, samuti nimedest Hovman, Härg, Kiviperk, Kuulbork, Shteinberg, Stiinberg, Straustrum, Zutz, Vors, Till jne. Agu Kivimägi, eesti informaatik (1963–) Katrin Kivimägi, eesti balletiartist (1961–) Roman Kivimägi (Steinberg), eesti maadleja (1900–1939) Tatjana Kivimägi, vene kõrgushüppaja (1984–) Toomas Kivimägi, eesti poliitik (1963–) Statistikaamet. Rahvastikuregister (vaadatud 14.05.2022) Rahvusarhiiv. Onomastika andmebaas. Nimede panemine: (algne nimekuju): Kivimägi. Rahvusarhiiv. Onomastika andmebaas. Nimede eestistamine: (vana nimekuju): Kivimägi. Rahvusarhiiv. Onomastika andmebaas. Nimede eestistamine:(uus nimekuju): Kivimägi. Kivimägi statistikaameti andmebaasis
Pius Suter

Pius Suter (sündinud 24. mail 1996 Wallisellenis) on Šveitsi jäähokimängija, kes mängib ründajana NHL-i klubis Vancouver Canucks. Aastatel 2013–2015 mängis ta Põhja-Ameerika noorteliiga Ontario Hockey League'i klubis Guelph Storm. Aastatel 2015–2020 mängis Suter Šveitsi kõrgliigaklubis ZSC Lions. 2018. aastal tuli ta Lionsiga Šveitsi meistriks. Hooajal 2019/20 oli Suter Šveitsi kõrgliigas resultatiivseim mängija (30+23) ning valiti liigahooaja parimaks ründajaks ja väärtuslikumaks mängijaks. 2020. aasta juulis sõlmis Suter üheaastase lepingu NHL-i klubiga Chicago Blackhawks. NHL-is debüteeris ta 13. jaanuaril 2021 mängus Tampa Bay Lightningi vastu. Sama aasta 24. jaanuaril lõi ta oma esimese värava ja tegi kübaratriki mängus Detroit Red Wingsi vastu. Sellega sai Suter Blackhawksi ajaloo teiseks mängijaks, kes on oma NHL-i kolm esimest väravat löönud ühes mängus. Hooajal 2020/21 lõi Suter NHL-is kokku 14 väravat ja andis 13 väravasöötu. 2021. aasta juulis sõlmis ta kaheaastase lepingu Detroit Red Wingsiga. Hooajal 2021/22 lõi Suter NHL-is 15 väravat ja andis 21 väravasöötu. 2023. aasta augustis sõlmis ta kaheaastase lepingu Vancouver Canucksiga. Šveitsi jäähokikoondise koosseisus on Suter osalenud 2018. aasta taliolümpiamängudel ning 2017. ja 2022. aasta maailmameistrivõistlustel. https://www.eliteprospects.com/player/135775/pius-suter (vaadatud 14.5.2022) "RELEASE: Blackhawks Sign Suter, Kalynuk; Finalize Mitchell Contract". nhl.com. 16.7.2020. Vaadatud 14.5.2022 "Suter makes history, records first NHL goal and hat trick". NBC Sports Chicago. 24.1.2021. Vaadatud 14.5.2022 "Red Wings agree to terms with center Pius Suter". nhl.com. 29.7.2021. Vaadatud 14.5.2022 "Suter signs 2-year, $3.2 million contract with Canucks". nhl.com. 11. august 2023. Vaadatud 11. augustil 2023. Pius Suter NHL.com lehel Pius Suter hokceydb.com lehel
Kalda tänav (Keila)

Kalda tänav on tänav, mis asub Keila linnas. Kalda tänav asub Keila kiriku taga ja ühendab Tallinna mnt ja Tuula teed.
Kivine

Kivine on eesti perekonnanimi. 2022. aasta 1. jaanuari seisuga oli Eestis perekonnanimi Kivine 36 inimesel: 17 mehel ja 19 naisel. Perekonnanimede levikult on Kivine meeste puhul 7376. kohal ja naiste puhul 7125. kohal. Kivine oli levinum nimi vanuserühmas 55–59 aastat, kus seda oli 10 000 elaniku kohta 0,65. 19. sajandi algul pärisorjusest vabastamise käigus talupoegadele perekonnanime Kivine ei pandud. 1930. aastate nimede muutmise kampaania käigus Eestis perekonnanime Kivine ei vahetatud. Uueks nimeks võeti Kivine kokku 8 korral, kui loobuti nimedest Steinberg ja Kibiner kolmel juhul, samuti nimedest Jürisson ja Kamenski. Kadri Kivine, sporditegelane (1970–) Paavo Kivine, eesti ajakirjanik ja spordipublitsist (1949–) Sirkka-Liisa Kivine, eesti kergejõustiklane (1977–) Statistikaamet. Rahvastikuregister (vaadatud 14.05.2022) Rahvusarhiiv. Onomastika andmebaas. Nimede panemine: (algne nimekuju): Kivine Rahvusarhiiv. Onomastika andmebaas. Nimede eestistamine: (vana nimekuju): Kivine. Onomastika andmebaas. Nimede eestistamine:(uus nimekuju): Kivine. Kivine statistikaameti andmebaasis
6. sajand eKr

Viimased sündmused maailmas • Aastate loend • Aasta päevad ◄ | 2. aastatuhat eKr | 1. aastatuhat eKr | 1. aastatuhat | ► ◄ | 8. sajand eKr | 7. sajand eKr | 6. sajand eKr | 5. sajand eKr | 4. sajand eKr | ► 6. sajand ekr ehk VI sajand eKr ehk e.m.a. oli kuues sajand enne kristlikku ajaarvamist, mis algas 1. jaanuaril 600 eKr ja lõppes 31. detsembril 501 eKr. ... Kambyses II Kyros II Nebukadnetsar II Psammetih III Servius Tullius Siddhārtha Gautama ehk Šakjamuni Buddha Sunzi Duenos-inskriptsioon 600. aastad eKr: 600 eKr 590. aastad eKr: 599 eKr, 598 eKr, 597 eKr, 596 eKr, 595 eKr, 594 eKr, 593 eKr, 592 eKr, 591 eKr, 590 eKr 580. aastad eKr: 589 eKr, 588 eKr, 587 eKr, 586 eKr, 585 eKr, 584 eKr, 583 eKr, 582 eKr, 581 eKr, 580 eKr 570. aastad eKr: 579 eKr, 578 eKr, 577 eKr, 576 eKr, 575 eKr, 574 eKr, 573 eKr, 572 eKr, 571 eKr, 570 eKr 560. aastad eKr: 569 eKr, 568 eKr, 567 eKr, 566 eKr, 565 eKr, 564 eKr, 563 eKr, 562 eKr, 561 eKr, 560 eKr 550. aastad eKr: 559 eKr, 558 eKr, 557 eKr, 556 eKr, 555 eKr, 554 eKr, 553 eKr, 552 eKr, 551 eKr, 550 eKr 540. aastad eKr: 549 eKr, 548 eKr, 547 eKr, 546 eKr, 545 eKr, 544 eKr, 543 eKr, 542 eKr, 541 eKr, 540 eKr 530. aastad eKr: 539 eKr, 538 eKr, 537 eKr, 536 eKr, 535 eKr, 534 eKr, 533 eKr, 532 eKr, 531 eKr, 530 eKr 520. aastad eKr: 529 eKr, 528 eKr, 527 eKr, 526 eKr, 525 eKr, 524 eKr, 523 eKr, 522 eKr, 521 eKr, 520 eKr 510. aastad eKr: 519 eKr, 518 eKr, 517 eKr, 516 eKr, 515 eKr, 514 eKr, 513 eKr, 512 eKr, 511 eKr, 510 eKr 500. aastad eKr: 509 eKr, 508 eKr, 507 eKr, 506 eKr, 505 eKr, 504 eKr, 503 eKr, 502 eKr, 501 eKr
Tiiru tänav (Keila)

Tiiru tänav on tänav, mis asub Keila linnas. Tiiru tänav asub Keila kiriku ehitismälestise kaitsevööndis. Tänav algab Tallinna maantee tänavalt Keila kirikuaia kõrvalt ja lookleb kiriku taha Tuula teele. Tegemist on ühe Keila vanima tänavaga.
Tuula tee

Tuula tee on tänav, mis asub Keila linnas. Tuula tänav algab Keila kiriku kõrvalt ja läheb üle raudtee, sealt edasi suundub Keila mõisapargi vahele. Autoga on liigeldav vaid kuni raudteeni, edasi läheb jalakäijate ja kergliiklustee tunnel raudtee alt läbi. Teisel pool raudteed saab liigelda jälle autoga, teest hargneb seal mõisaparki suunduv Linnuse tänav. Tuula tee jätkub Keila jõe serva pidi Keila piirini, kus see ühtib Keila-Ääsmäe teega. See on üks vanimaid Keila tänavaid, mis tänapäevani kulgeb mööda keskaegset trajektoori. Tuula tee ühendas juba keskajal kiriku ümber tekkinud asulat jõesaare vasallilinnuse ja asulaga. 1884. aastal oli Keila mäel (Tuula tee ääres) Keila kiriku kõrval magasiait (Tuula tee 2) ja teisel pool teed köstri ja kirikumehe majad. Varem toimus Tuula tee kaudu raudteeületus, see koht on olemas juba 19. sajandi viimasest veerandist pärit Keila kaardil. Samas ülesõidu kõrval asus ka raudteevahi majake. Keila kirik Tuula tee poolt Keila kirik Tuula teelt KEILA KESKLINNA MILJÖÖALA ANALÜÜS - OÜ Sfäär Planeeringud (28.08.2019)
Zalizne

Zalizne on linn Ukrainas Donetski oblastis Bahmuti rajoonis. Linn asub 6 km Toretskist kagus. Asula on rajatud 1894. aastal Nelipivskõi nime all. 1921 sai Vene revolutsionääri järgi nimeks Artemove (Artjomovo). 1938 sai linnaõigused. 2001. aastal oli linnas 6543 elanikku. 2016. aastal sai linn praeguse nime.
Flămânzi

Flămânzi on linn Rumeenias Botoșani maakonnas. Linn asub ajaloolises Moldova piirkonnas, maakonnakeskusest Botoșanist ligikaudu 27 km lõunakagus. Linna haldusalasse kuulub viis küla: Chițoveni, Flămânzi, Nicolae Bălcescu, Poiana ja Prisăcani. Flămânzit on esmamainitud 1605. aastal. 1907. aastal algas Flămânzis 1907. aasta Rumeenia talurahvaülestõus. Flămânzi sai linnaõigused 2004. aastal. Prezentare Orașul Flămânzi LEGE nr. 80 din 26 martie 2004 pentru declararea ca oraș a comunei Flămânzi, județul Botoșani Portal Legislativ
Ianca

Ianca on linn Rumeenias Brăila maakonnas. Linn asub ajaloolises Munteenia piirkonnas, maakonnakeskusest Brăilast ligikaudu 40 km lääneedelas. Linna haldusalasse kuulub kuus küla: Berlești, Gara Ianca, Oprișenești, Perișoru, Plopu ja Târlele Filiu. Ianca on asutatud 1834. aastal, linnaõigused sai 1989. aastal. 2021 Romanian census Ianca, între trecut,prezent și viitor Primăria și Consiliul Local Ianca
610. aastad eKr

Sajandid: 8. sajand eKr - 7. sajand eKr - 6. sajand eKr Kümnendid: 660. aastad eKr 650. aastad eKr 640. aastad eKr 630. aastad eKr 620. aastad eKr - 610. aastad eKr - 600. aastad eKr 590. aastad eKr 580. aastad eKr 570. aastad eKr 560. aastad eKr Aastad: 614 eKr 613 eKr 612 eKr 611 eKr 610 eKr 609 eKr 608 eKr 607 eKr 606 eKr ... ... Anaximandros, vanakreeka filosoof (611 või 610 eKr)
Dăbuleni

Dăbuleni on linn Rumeenias Dolji maakonnas. Linn asub ajaloolises Olteenia piirkonnas, maakonnakeskusest Craiovast ligikaudu 62 km lõunakagus. Linna haldusalasse kuulub Chiașu küla. Küla on esmamainitud 1494. aastal. Alevi staatuse sai Dăbuleni 1864. aastal. Linnaõigused anti Dăbulenile 2004. aastal. Dăbulenit ümbritsevad liivased alad. Linnas asub liivamuuseum. Dăbuleni town Patrimoniu Gal Valea Localitatea Dăbuleni ar putea deveni prima zonă de deșert a României. Pe lângă pepeni se vor cultiva kiwi, curmale și măslini Digi24, 30. jaanuar 2020 România are un Muzeu al nisipului, unicat mondial Sindicatul Transportatorilor din Bucuresti, 25. juuni 2020
Dărmănești

Dărmănești on linn Rumeenias Bacău maakonnas. Linn asub ajaloolises Moldova piirkonnas, maakonnakeskusest Bacăust ligikaudu 41 km lääneedelas. Linna haldusalasse kuulub viis küla: Dărmăneasca, Lapoș, Păgubeni, Plopu ja Sălătruc. Asulat on esmamainitud 15. sajandil. Linnaõigused sai Dărmănești 1989. aastal. 2021 Romanian census Scurt istoric Primăria Orașului Dărmănești
540. aastad eKr

Sündmused maailmas • Aastate loend • Aasta päevad ◄ | 1. aastatuhat eKr | ► ◄ | 7. sajand eKr | 6. sajand eKr | 5. sajand eKr | ► ◄ | 570. aastad eKr | 560. aastad eKr | 550. aastad eKr | 540. aastad eKr | 530. aastad eKr | 520. aastad eKr | 510. aastad eKr | ► 549 eKr | 548 eKr | 547 eKr | 546 eKr | 545 eKr | 544 eKr | 543 eKr | 542 eKr | 541 eKr | 540 eKr 540. aastad eKr on ajavahemik 549. aasta eKr algusest kuni 540. aasta eKr lõpuni. ... ... Anaximandros, vanakreeka filosoof (arvatavasti 546 või 545 eKr)
Filiași

Filiași on linn Rumeenias Dolji maakonnas. Linn asub ajaloolises Olteenia piirkonnas, maakonnakeskusest Craiovast ligikaudu 34 km loodes. Linna haldusalasse kuulub kuus küla: Almăjel, Bâlta, Braniște, Fratoștița, Răcarii de Sus ja Uscăci. Filiașit on esmamainitud 1573. aastal, linnaõigused sai 1968. aastal. Filiași ajalugu ja areng on olnud tihedalt seotud Filișanu bojaariperekonnaga. Saint Dumitru Church, Filiași Audio Travel Guide Filiași Town Hall Europe Business Assembly
Benno Beltšikov

Benno Beltšikov (12. juuni 1947 – 1. mai 2022) oli eesti muusikamänedžer. Ta oli abielus Anne Veskiga.
Kloostriaed

Kloostriaed on aia tüüp. Kloostri- ja templiaedades kasvatati nii puu- ja köögivilju kui ka ravimtaimi. Kloostriaedu iseloomustas taimede raviomaduste austamine ja tarbeaia mõju suurenemine. Aeda ümbritses tavaliselt müür ning taimed istutati korrapärastele peenardele (peenrad võisid tihti olla ka kõrgendatud). Müür kaitses taimi loomade eest ning andis varju kuumas kliimas. Benediktiinlaste ordu poolt rajatud kloostrites oli taimede kasvatamine tähtsaim tegevus palvetamise järel. Taimed olid üliolulised, kuna nendega raviti haigusi, maitsestati paastu ajal roogasid, neid lisati jookidele ning kasutati kosmeetilise vee koostises (meliss). Suureõieliste lillede asemel hakati kasvatama ürte: (sidrunmeliss, aedmajoraan, harilik pune aedsalat, lavendel, aedpetersell, piparmünt, aedsalvei, maasikas, viinapuu jne). Renessansi ajal kutsuti ka lilleaedasid ravimtaimede aiaks, sest ilusad värvilised õied mõjusid värskendavalt ja nende lõhn rahustavalt. Igal aial oli oma otstarve, näiteks ravimtaimede aed asus haigemaja lähedal ja köögiviljaaed köögi lähedal. Loomaaedikud asusid ka köögiaia läheduses, et loomadelt saadud sõnnikut kohe väetisena kasutada. Lilleaedades kasvatatavaid lilli kasutati altarite, pühakute ja neitsi Maarja kujude, külalistetubade jm kaunistamiseks. Levinud olid valged roosid ja liiliad, mille värvus sümboliseeris puhtust. Puuviljaaiad (õunapuud, pirni-, kirsipuud jne) ning põllumaad (erinevad teraviljad) asusid kloostrist eemal, kuna vajasid rohkem ruumi, mille tõttu kloostriaeda nad ei mahtunud. Oluline oli ka kloostrite asukoht, mis oli tihti seotud mingi veekoguga (looduslik allikas, jõgi, tiik jne). Seda sai suunata kloostris eri kohtadesse, et kasutada vett soovitud otstarbel, näiteks suplemiseks, toidu tegemiseks ja ka aiakastmisveeks. Usaldusväärne veekogu oli väga oluline, et klooster suudaks iseseisvalt toimida. "Ravimtaimeaiad". Originaali arhiivikoopia seisuga 12.10.2016. Vaadatud 15.05.2022. "Monastery Garden Plans". Vaadatud 15.05.2022. "Best Monastic Herb Gardens and Medieval Cottage Garden Design". Vaadatud 15.05.2022.
Diego Kostner

Diego Kostner (sündinud 5. augustil 1992 Brixenis) on Itaalia jäähokimängija, kes mängib Šveitsi kõrgliigaklubis HC Ambrì-Piotta ründajana paremäärel. 2009. aastal liitus ta Šveitsi klubiga HC Lugano, debüteerides hooajal 2011/12 Šveitsi kõrgliigas. Alates hooajast 2016/17 on ta mänginud Ambrì-Piottas. Hooajal 2020/21 tegi ta Šveitsi kõrgliigas oma resultatiivseima hooaja, kui lõi üheksa väravat ja andis 14 väravasöötu. Enam väravaid on ta löönud hooajal 2017/18 (12 väravat). Itaalia jäähokikoondise koosseisus on Kostner osalenud neljadel maailmameistrivõistlustel (2014, 2017, 2019 ja 2022). https://www.eliteprospects.com/player/34623/diego-kostner (vaadatud 15.5.2022) Diego Kostner hockeydb.com lehel
Băilești

Băilești on linn Rumeenias Dolji maakonnas. Linn asub ajaloolises Olteenia piirkonnas, maakonnakeskusest Craiovast ligikaudu 49 km edelas. Linna haldusalasse kuulub Balasani küla. Băileștit on esmamainitud 1536. aastal, linnaõigused sai 4. juulil 2001. The Plain Museum, Băilești Audio Travel Guide
Roheline tänav (Keila)

Roheline tänav on tänav Keila linnas. Tänav asub Keila keskuses, algab Ülesõidu tänavalt ja lookleb Tuula teele.
Dorohoi

Dorohoi on linn Rumeenias Botoșani maakonnas. Linn asub ajaloolises Moldova piirkonnas, Ukraina piirist 16 km kaugusel ja maakonnakeskusest Botoșanist ligikaudu 30 km loodes. Linna haldusalasse kuulub kolm küla: Dealu Mare, Loturi Enescu ja Progresul. Dorohoid on esmamainitud 1408. aastal. Linnaõigused sai Dorohoi 1968. aastal. Pärast Bessaraabia ja Põhja-Bukoviina annekteerimist Nõukogude Liidu poolt korraldasid Rumeenia sõjaväelased 1. juulil 1940 Dorohois kohalike juutide vastu pogrommi. Hukkus 53 juuti. About Dorohoi Hello Travel Din dragoste pentru Dorohoi HoinariRomani, 21. mai 2014 Dorohoi The YIVO encyclopedia of Jews in Eastern Europe Astăzi, la Dorohoi, se comemorează 75 de ani de la Pogromul anti-evreiesc din 1 iulie 1940 Gazeta de Botoșani, 8. juuli 2015
Procureur du Roi v Benoît ja Gustave Dassonville

Procureur du Roi v Benoît and Gustave Dassonville (8/74) on 1974. aasta Euroopa Liidu Kohtu lahend. Kohus otsustas, et Prantsusmaalt imporditud Šoti viskile seatud piirangud tuleb pidada koguseliste piirangutega samaväärse toimega meetmeteks. Tegu on Euroopa Liidu õiguse pretsedentkaasusega, kuna sellest on tuletatud põhimõte, et kõiki liikmesriigi kehtestatud kaubanduseeskirju, mis võivad ühendusesisest kaubavahetust otseselt või kaudselt, tegelikult või potentsiaalselt takistada, tuleb pidada koguseliste piirangutega samaväärse toimega meetmeteks. Euroopa Liidu õigus Lahend (eesti keeles)
Rewe-Zentral AG v Bundesmonopolverwaltung für Branntwein

Rewe-Zentral v Bundesmonopolverwaltung für Branntwein (C-120/78; lühidalt Cassis de Dijon) on 1979. aasta Euroopa Kohtu lahend. Kohus jõudis asjas järeldusele, et nii imporditavatele kui kodumaistele toodetele seatud piirangud, mis omavad koguseliste impordipiirangutega samaväärset toimet, on kaupade vaba liikumise põhimõttega vastuolus ning seetõttu õigusvastased. Kaasusega on tõlgendatud hilisema Euroopa Liidu toimimise lepingu artiklit 34. Lahendist tulenev Cassis de Dijoni põhimõte tähendab, et iga toode, mis on liikmesriigis õiglaste ja traditsiooniliste eeskirjade ning selle riigi tootmisprotsesside kohaselt seaduslikult valmistatud ja turustatud, tuleb lubada kõikide teiste liikmesriikide turule. ECJ 22. mai 1978, nr C-120/78, Cassis de Dijon, paragrahv 8, alaparagrahv 2. Lahend (eesti keeles)
Bt-mais

Bt-mais on maisi variant, mida on geneetiliselt muudetud, et ekspresseerida ühte või mitut bakteri Bacillus thuringiensis valku, sealhulgas Delta endotoksiine. Valk on mürgine teatud putukatele. Bt-valk ekspresseerub kogu taimes. Kui kahjurputukas sööb Bt-d sisaldavat taime, aktiveerub aluseline valk tema soolestikus. Aluselises keskkonnas muutub valk osaliselt avatuks ja seda lõikavad teised valgud, moodustades toksiini, mis halvab putuka seedesüsteemi ja moodustab soole seina augud. Putukas lõpetab söömise mõne tunni jooksul ja jääb lõpuks nälga. Euroopa Liidus on praegu lubatud kasvatada üht GM põllukultuuri: toiduks ja söödaks sobivat maisi MON 810. Eestis ei ole seni veel geneetiliselt muundatud põllukultuure kasvatatud, sest meil ei esine maisikahjurit, mille suhtes on resistentne mais MON 810. Bt-maisi hübriidid erinevad ainult selle poolest, et neil on geneetiline kood Bt-valgu tootmiseks. Põllukultuurile tunnuse lisamiseks tuleb geen sisestada koos täiendava geneetilise materjaliga. See täiendav geneetiline materjal sisaldab promootorjärjestust, mis osaliselt määrab, kuidas uus tunnus taimes avaldub. Näiteks võib promootor põhjustada valgu ekspressiooni teatud taimeosades või ainult teatud aja jooksul. On olemas markergeen, mis võimaldab sordiaretajatel kergesti määrata, millised taimed on transformeeritud. Transformeeritud taimede tuvastamiseks kasutatakse tavaliselt herbitsiidi- ja antibiootikumitaluvuse soodustajaid. Samuti võib olla plasmiid- või vektorjärjestus, mis võimaldab huvipakkuva geeni kiiret paljunemist peremeesbakteris enne põllukultuuri sisestamist. https://en.wikipedia.org/wiki/Genetically_modified_maize, Wikipedia. Vaadatud 09.05.2022. https://web.archive.org/web/20220303024213/https://www.agri.ee/et/eesmargid-tegevused/taimekasvatus/geneetiliselt-muundatud-pollukultuurid, Maaeluministeerium. Vaadatud 09.05.2022. https://entomology.ca.uky.edu/ef130, Entomology. Vaadatud 9.05.2022. Siim Siiman (2015). Geneetiliselt muundatud maisi keskkonnamõju Eestis Eesti Maaülikool (bakalaureusetöö)
Reede 13

See artikkel räägib üldmõistest. Filmi kohta kohta vaata artiklit Reede 13 (film). Reede 13 (ka 13 ja reede, 13. kuupäev ja reede) tähistab lääneliku ebausu kohaselt ebaõnne päeva. 13. kuupäev langeb vähemalt korra aastas reedele, aga seda võib juhtuda aastas ka kolm korda. Selle päeva ebaõnnega seostamise algne põhjus pole selge, kuid pakutud on mitmeid versioone. Selle numbri seos ebaõnnega ilmneb mitmes kultuuris ja religioonis, üks neist on näiteks põhjamaade usund, kus numbri halb maine tuleneb müüdist, mille kohaselt 12 jumalust pidasid õhtusöömaaega ja kutsumata külaline, 13. jumalus Loki õhutas edukalt üht jumalust teist tapma. Kristlikes maades on 13. kuupäeva reede halva maine üheks põhjuseks on Jeesuse ristilöömine reedel, sest Vana-Roomas hukati kurjategijaid sel päeval ning Kristuse hukkamisele eelnenud pühal õhtusöömaajal osales 13 inimest. Reede ja 13. kuupäeva halvaendeline seos hakkas Euroopas levima 19. sajandil seoses sellega, et nii Euroopas kui Ameerikas oli tavaks hukkamisi läbi viia reedeti ning kui see sattus samale ajale õnnetuks peetava numbriga, peeti seda eriti halvaks õnneks. Ameerika kirjanik Katherine Kurtz on nimetanud reede ja kolmeteistkümnenda kui õnnetu päeva fenomeni alguseks reedet, 13. oktoobrit 1307, mil Prantsusmaal arreteeriti Prantsusmaa kuninga Philippe Ilusa korraldusel kõik templirüütlid. Eestis hakati reede 13 seostama ebaõnnega 19. sajandi keskpaigas siin maarahva seas levinud nn. taevakirjadega. 1840. aastal sakslaste kaudu Baltimaadesse jõudnud käsikirjalist üllitist anti käest kätte, selle sisu kirjutati ümber ja hoiti alles, et kaitsta kodu õnnetuste ees. Samas kirjas olid loetletud aasta õnnetuimad päevad, muuhulgas ka reede ja kolmteist. 1907. aastal ilmus kirjanik Thomas W. Lawsoni teos "Reede 13", kus börsimaakler kasutab selle päevaga seotud ebausku ära, et tekitada Wall Streetil talle tulus paanika. 1980. aastal linastus menukaks kujunenud õudusfilm "Reede 13" ("Friday the 13th"), millele on järgnenud tosin järge ja uusversiooni. triskaidekafoobia must reede "13 ja reede: Haigla Peo räpi-spetsiaal". Müürileht. 12. juuni 2014. Vaadatud 16. mail 2022. "13. kuupäev ja reede - Digihoidla". ERR. 16. mai 2022. Vaadatud 16. mail 2022. Heinmaa, Kadri. "7 põhjust, miks on 13. ja reede õnnetusttoov päev". Nelli Teataja. Vaadatud 16. mail 2022. "13 ja reede: mida tuntud muusikud sellest saatuslikust kombinatsioonist arvavad?". Retro FM. 13.11.2020. Vaadatud 17.5.2022. "REEDE JA 13. - Kas õnnelik või õnnetu päev?". Maaleht. 13. aprill 2018. Vaadatud 16. mail 2022. Hutchinson, Sean (13. juuli 2018). "Why is Friday the 13th Considered Unlucky?". Mental Floss. Vaadatud 16. mail 2022. "The Project Gutenberg eBook of Friday, the Thirteenth, by Thomas W. Lawson". Project Gutenberg. 14. mai 2004. Vaadatud 16. mail 2022. "MEIE AJA HIRMUD: 13. ja reede - ei tea, mis selles päevas karta on?". Forte. 13. september 2013. Vaadatud 16. mail 2022. "Reede 13". HÕFF. 29. aprill 2022. Originaali arhiivikoopia seisuga 20. mai 2022. Vaadatud 16. mail 2022.
John Dupré

John A. Dupré (sündinud 3. juulil 1952) on briti teadusfilosoof, kes tegeleb eelkõige bioloogia filosoofiaga. Ta on Exeteri Ülikooli professor. 2022. aasta mais pidas ta nädalapikkuse loengukursuse Tartu Ülikoolis. Varem on ta osalenud filosoofiakonverentsil Pärnus. Dupré, John 2012. Processes of Life: Essays in the Philosophy of Biology. Oxford: Oxford University Press. Nicholson, Daniel J.; Dupré, John 2018. Everything Flows: Towards a Processual Philosophy of Biology. Oxford: Oxford University Press. Meincke, Anne Sophie; Dupré, John (eds.) 2020. Biological Identity: Perspectives from Metaphysics and the Philosophy of Biology. Abingdon: Routledge. Tema koduleht.